சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம் சார்பில் உலக தர நிர்ணய தினத்தை முன்னிட்டு சென்னையில் உள்ள 4 முக்கிய பொறியியல் கல்லூரிகளில் ஒரு நாள் நிகழ்ச்சி இன்று நடைபெற்றது
இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாக இந்திய தர நிர்ணய அமைவனம் உள்ளது. இந்நிறுவனம் தொழில்துறையின் நலனுக்காகவும், நுகர்வோர் பாதுகாப்பை நோக்கமாகக் கொண்டும் தயாரிப்பு சான்றிதழ் , மேலாண்மை அமைப்புகள் சான்றிதழ், தங்கம் மற்றும் வெள்ளி நகைகள் / கலைப் பொருட்களுக்கான ஹால் மார்க்கிங் முத்திரை மற்றும் ஆய்வக சேவைகளின் போன்ற பல்வேறு திட்டங்களை செயல்படுத்துகிறது.
ஒவ்வொரு ஆண்டும் இந்திய தர நிர்ணய அமைவனம்  14 அக்டோபர் அன்று உலக தர நிர்ணய தினத்தைக் கொண்டாடுகிறது . இது தர நிர்ணய பணியில் ஈடுபட்டுள்ள ஆயிரக்கணக்கான நிபுணர்களின் கூட்டு முயற்சிகளை அங்கீகரிப்பதற்கும் எதிர்கால பாதையில் பயணிப்பதற்கும் ஆகும். 2023 ஆம் ஆண்டின் உலக தர நிர்ணய தினத்தின் கருப்பொருள் "நல்ல ஆரோக்கியம் மற்றும் நல்வாழ்விற்கான நிலையான வளர்ச்சி இலக்கை உள்ளடக்கிய சிறந்த உலகிற்கான பகிரப்பட்ட பார்வை" என்பதாகும்.
உலக தர நிர்ணய தினம் ஒவ்வொரு வருடமும் 14 அக்டோபர் அன்று கொண்டாடப்படுகின்றது. அதன் தொடக்கமாக, உலக தர நிர்ணய தினத்தை முன்னிட்டு, தமிழகத்தில் உள்ள 6 முக்கிய கல்வி நிறுவனங்களில் 04 அக்டோபர் 2023 முதல் இந்திய தர நிர்ணய நிறுவனம் சார்பில் ஒரு நாள் நிகழ்ச்சிகள் நடைபெற்று வருகின்றன.
இன்று  சென்னையில் உள்ள நான்கு முக்கிய பொறியியல் கல்லூரிகளில் ஒரு நாள் நிகழ்ச்சி நடைபெற்றது.
- ஸ்ரீ சாய்ராம் பொறியியல் கல்லூரி & இன்ஸ்டிடியூட் ஆப் டெக்னாலஜி, சென்னை,
- எஸ்.ஆர்.எம் இன்ஸ்டிடியூட் ஆப் சயின்ஸ் அண்ட் டெக்னாலஜி, காட்டாங்கொளத்தூர்,
- வேல்ஸ் இன்ஸ்டிடியூட் ஆப் சயின்ஸ், டெக்னாலஜி அண்ட் அட்வான்ஸ்டு ஸ்டடீஸ், பல்லாவரம், சென்னை, மற்றும்
- வேலூர் இன்ஸ்டிடியூட் ஆப் டெக்னாலஜி - விஐடி சென்னை
ஸ்ரீ சாய்ராம் பொறியியல் கல்லூரி & இன்ஸ்டிடியூட் ஆப் டெக்னாலஜி, சென்னை : ஒரு நாள் நிகழ்ச்சிக்கு இ-ஸ்டாண்டிக்ஸ் என்று பெயரிடப்பட்டுள்ளது, மேலும் தரநிலைகள் குறித்த விளக்கக்காட்சி, கண்டுபிடிப்பாளர்கள், தொழில்நுட்ப வினாடி வினா மற்றும் திட்ட விளக்கக்காட்சி போன்ற நிகழ்வுகள் உலக தரநிலைகள் தினத்தின் கருப்பொருளை அடிப்படையாகக் கொண்டு நடத்தப்பட்டன. சிறப்பு விருந்தினராக அம்பத்தூர் தொழிற்பேட்டை ஒர்க்ஃப்ளோ ஆட்டோமேஷன் நிர்வாக இயக்குநர் திரு.எம்.வி.ராபர்ட் கலந்து கொண்டார்.சென்னை ஸ்ரீ சாய்ராம் பொறியியல் கல்லூரி மற்றும் இன்ஸ்டிடியூட் ஆப் டெக்னாலஜியின் பல்வேறு துறைகளைச் சேர்ந்த தலா 3 மாணவர்கள் கொண்ட 185 அணிகள் வீதம் 550 மாணவர்கள் ஆர்வத்துடன் பங்கேற்றனர்.
எஸ்.ஆர்.எம் இன்ஸ்டிடியூட் ஆப் சயின்ஸ் அண்ட் டெக்னாலஜி, காட்டாங்கொளத்தூர் : உலக தர நிர்ணய தினத்தின் கருப்பொருளை அடிப்படையாகக் கொண்டு விஷனேட் , ட்ரிவியா , Rebuild / என்விஷன்  மற்றும் பிஐஎஸ் தரநிலைகளை அடையாளம் காண்பது போன்ற நிகழ்வுகள் நடத்தப்பட்டன.வண்டலுார் போலீஸ் அகாடமி டாக்டர் தீபா சத்யன் ஐ.பி.எஸ்., சிறப்பு விருந்தினராக பங்கேற்றார்.காட்டாங்கொளத்துார் எஸ்.ஆர்.எம்., அறிவியல் மற்றும் தொழில்நுட்ப கல்லுாரியின் பல்வேறு துறைகளைச் சேர்ந்த, தலா, 3 மாணவர்கள் கொண்ட, 85 அணிகள் பங்கேற்றன.
வேல்ஸ் இன்ஸ்டிடியூட் ஆப் சயின்ஸ், டெக்னாலஜி அண்ட் அட்வான்ஸ்டு ஸ்டடீஸ், பல்லாவரம், சென்னை: ஒரு நாள் நிகழ்ச்சிக்கு குவாலிஃபிக்ஸ் என்று பெயரிடப்பட்டுள்ளது, மேலும் தரநிலைகள் குறித்த விளக்கக்காட்சி, மாதிரி தொழில்நுட்பம், குழு கூட்டம், AD-Mad மற்றும் தொழில்நுட்ப வினாடி வினா போன்ற நிகழ்வுகள் உலக தர நிர்ணய தினத்தின் கருப்பொருளை அடிப்படையாகக் கொண்டு நடத்தப்பட்டன. எஸ்.தங்கபாண்டியன், காப்புரிமை மற்றும் வடிவமைப்பு இணைக் கட்டுப்பாட்டாளர், இந்திய அரசின் காப்புரிமை அலுவலகம், வர்த்தகம் மற்றும் தொழில்துறை அமைச்சகம், சிறப்பு விருந்தினராகக் கலந்துகொண்டார் .சென்னை பல்லாவரத்தில் உள்ள வேல்ஸ் அறிவியல், தொழில்நுட்பம் மற்றும் மேம்பட்ட ஆய்வுகள் நிறுவனத்தின் பல்வேறு துறைகளைச் சேர்ந்த தலா 3 மாணவர்கள் கொண்ட 53 குழுக்கள் என மொத்தமாக 159 மாணவர்கள் ஒரு நாள் நிகழ்ச்சியில் ஆர்வத்துடன் பங்கேற்றனர்.
வேலூர் இன்ஸ்டிடியூட் ஆப் டெக்னாலஜி - விஐடி சென்னை : ஒரு நாள் நிகழ்ச்சிக்கு டெக்னோவிட் என்று பெயரிடப்பட்டுள்ளது, மேலும் PPT விளக்கக்காட்சி, POSTER விளக்கக்காட்சி, AD-MAD, தரநிலைகள் எழுதுதல் போன்ற நிகழ்வுகள் உலகத் தர நிர்ணய தினத்தின் கருப்பொருளை அடிப்படையாகக் கொண்டு நடத்தப்பட்டன. வேலூர் இன்ஸ்டிடியூட் ஆப் டெக்னாலஜியின் பல்வேறு துறைகளைச் சேர்ந்த தலா 2 மாணவர்கள் கொண்ட 22 குழுக்கள் கொண்ட 44 மாணவர்கள் ஆர்வமுடன் பங்கேற்றனர்.